अगले सप्ताह से मिलने लगेेगी सिविल में अल्ट्रासाउंड सुविधा
क्षेत्रके लोगों के लिए अच्छा समाचार है। स्वास्थ्य विभाग द्वारा सिविल अस्पताल में आगामी सप्ताह में अल्ट्रासाउंड की सुविधा शुरू की जाएगी। विभाग द्वारा अस्पताल में अल्ट्रासाउंड मशीन भी भेज दी गई है। स्त्री रोग विशेषज्ञ रीटा गोयल को इसका इंचार्ज बनाया गया है। अस्पताल में गर्भवती महिलाओं को अल्ट्रासाउंड की सुविधा फ्री मिलेगी।
अस्पताल में लंबे समय से अल्ट्रासाउंड की सुविधा मुहैया कराने की मांग उठाई जा रही है। बीते वर्ष एनआरएचएम और स्वास्थ्य विभाग के अधिकारियों ने सिविल अस्पताल का दौरा किया था, इस दौरान मरीजों ने अल्ट्रासउंड मशीन मुहैया कराने की मांग की थी। अधिकारियों ने एसएमओ को निर्देश दिए थे कि वे डिमांड भेजे। जिससे अस्पताल में मशीन भेजी जा सके। इसके बाद अस्पताल प्रशासन ने मुख्यालय को पत्र लिखा था। वहीं जब भी अधिकारियों की मीटिंग होती तो उस दौरान एसएमओ द्वारा अल्ट्रासाउंड की सुविधा मुहैया कराने की मांग उठाई जाती थी। शुक्रवार को सोनीपत से सिविल अस्पताल, गोहाना में मशीन भेज दी गई। इसके साथ ही अधिकारियों को निर्देश दिए गए हैं कि अगले सप्ताह में औपचारिकता पूरी करके मशीन को चालू किया जाए। जिससे अस्पताल में आनी वाली गर्भवती महिला और अन्य मरीजों को इस सुविधा का फायदा मिल सके।
^ अस्पताल में अगले सप्ताह में अल्ट्रासाउंड की सुविधा शुरू होगी। अस्पताल में मशीन पहुंच चुकी है। मशीन लगाने के लिए सोमवार को डॉक्टरों के साथ चर्चा की जाएगी।\\\'\\\' डॉ.दिनेशछिल्लर, एसएमओ।
सिविल अस्पताल में गर्भवती महिलाओं का अल्ट्रासाउंड निशुल्क होगा। जबकि प्राइवेट लैब पर अल्ट्रासाउंड कराने पर 500 रुपए तक फीस वसूली जाती है। अल्ट्रासाउंड की सुविधा शुरू होने के बाद सबसे अधिक फायदा गर्भवती महिलाओं को होगा। उन्हें बीपीएस महिला मेडिकल कॉलेज, खानुपर कलां नहीं जाना पड़ेगा।
अस्पताल में प्रतिमाह डिलीवरी का आंकड़ा करीब 300 हैं। जबकि अल्ट्रासाउंड की सुविधा होने पर कुछ महिलाओं को रेफर किया जाना पड़ता था। अस्पताल से 20 से 30 गर्भवती महिलाओं को रेफर कर दिया जाता है। डॉक्टरों का कहना है कि अल्ट्रासाउंड और ब्लड बैंक की सुविधा शुरू होने के बाद गर्भवती महिलाओं को केवल गंभीर हालत में ही रेफर किया जाएगा। गौरतलब है कि अस्पताल में प्रतिदिन 450 मरीजों की ओपीडी है। अस्पताल में पर्याप्त सुविधाएं होने पर कुछ मरीजों को रेफर कर दिया जाता है। मशीन लगने के बाद उनका पैसा समय दोनों बचेंगे।
अस्पताल में पहुंची मशीन को किस रूम में स्थापित की जाए, सोमवार को एसएमओ द्वारा डॉक्टरों से चर्चा की जाएगी। मशीन के लिए ग्राउंड फ्लोर या फिर फर्स्ट फ्लोर पर लगाना विचाराधीन है। एसएमओ का कहना है कि अल्ट्रासाउंड केंद्र भवन में ऐसे स्थान पर बनाया जाएगा, जहां पर पहुंचने में मरीजों को परेशानी झेलनी पड़े। अल्ट्रासाउंड की सबसे ज्यादा जरूरत गर्भवती महिलाओं को पड़ती है। उनकी सुविधा को भी ध्यान में रखा जाएगा।
गोहाना . सिविलअस्पताल का वह कमरा जहां पर अल्ट्रासांउड मशीन रखी जाएगी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva